ایرانده بیر فروند اوچاق قولب توشدی
ایران نینگ پایتختی تهراندن پرواز قیلگن بیر فروند یولاوچی اوچاغی قولب توشدی. مذکور اوچاقده گی ۶۶ نفر یلاوچی جان بیردی.
آسمان هوا یول شرکتی گه باغلیغ اوچاق نینگ اصفهان گه یقین بیر جایگه سقوط قیلگن لیگی بیلدیریلدی.
آسمان هوا یول شرکتی نینگ سوزلاوچیسی ایران دولت تلویزیونی گه بیر گن بیاناتیده اوچاقده گی ۶۶ کیشی نینگ اولگنینی بیلدیردی.
ایران خبر آژانسی ایسنا پایتخت  تهراندن پرواز قیلگندن ۲۰ دقیقه کیین اصفهانگه یقین پدنا تاغی گه باریب توشگنینی بیلدیرگن ایدی.
قتتیق هوا شرطلری باعث منطقه گه ییتیب باریلمه گنی معلوم قیلیندی.
ایرانلیک اداره چیلر منطقه گه قوتقرووچی گروهلری نینگ یوباریلگنینی بیلدیردیلر.
ایران قیزیل یریم آی اداره سی تامانیدن بیریلگن بیاناتده قوتقرووچی گروهلرنینگ منطقه گه قره ب حرکت قیلیب کیتگنلری معلوم قیلیندی.
خودی شو طیاره نینگ ART 72-500 مودل ایکن لیگی قید ایتیلدی.
حادثه پایتخت تاشکینت ده یوزبیرگن
